
În timpul revoluţiei de la 1848 Nicolae Bălcescu l-a chemat 
pe Ion Ionescu la Bucureşti (era contabil la Săbăoani şi Vasile 
Alecsandri i-a dat de la Mirceşti o căruţă cu care a plecat) şi a fost 
numit vecepreşedintele Comisiei proprietăţii, alcătuită din deputați 
țărani şi boieri. În această comisie Ion Ionescu a avut un rol 
hotărâtor în dezbaterile ce au avut loc. 

Armata otomană, chemată de reacțiune, a înăbuşit revoluţia 
prin intervenţia din Dealul Spirei, la 13 septembrie 1848. Ion 
Ionescu a fost arestat împreună cu ceilalți revoluționari, dar după 
câteva săptămâni a reuşit să evadeze. A stat în Transilvania până în 
februarie 1849, dar fiind urmărit de autorități a plecat la 
Constantinopole la Ion Ghica, care era agent confidential al revoluţionarilor români pe lângă 
guvernul turc. La recomandarea lui Ion Ghica el nu este închis la Brusa cu ceilalți revoluționari 
români şi a rămas la Constantinopole în calitate de colaborator la „Journal de 
Constantinopole”. Exilul lui Ion 
Ionescu de la Brad în Turcia a durat opt 
ani şi patru luni (1849-1857), timp pe. 
care Ion  lonescu s-a consacrat 
preocupărilor ştiinţifice, îndeplinind şi 
unele funcții: expert si consilier 
imperial, director al şcolii de agricultură 
de la San-Stefano, administrator al 
domeniilor din Tesalia ale marelui vizir 
Resid-Pasa. 


Ion Ionescu a fácut o cálátorie de 
studiu in Dobrogea (era inclusá in 
Imperiul Otoman“) din însărcinarea guvernului turc în perioada 16 aprilie — probabil” 10 august 
1850, cu o căruţă trasă de un cal (numită haraba — fotografia alăturată; academicianul Amilcar 
Vasiliu redă în cartea sa vehicolul desenat de Ion Ionescu în textul scrisorii sale; are ştampila 


1 S-a născut la 24 iunie 1818 la Roman (tata lui a fost lon Isácescu, dar primul învăţător i-a schimbat numele în 
lonescu); a locuit şi lucrat 22 de ani la Brad (azi în comuna Negri, judeţul Bacău); tot aici a decedat la 16 decembrie 
1891, unde a fost înmormânatat. 

2 Din Roman- inginer agronom 

3 Din Oradea; cartograf 

A4În anul 1420 sultanul Mehmed | cucerește Dobrogea, Tara Românească rămânând doar cu Delta Dunării, dar nu 
pentru mult timp. Stăpânirea lui Vlad Țepeș, pentru câteva luni, peste cel puţin o parte a Dobrogei este legată de 
campania sa pe malul drept al Dunării din primăvara lui 1462. 

5 Amilcar Vasiliu (cel mai mare biograf a lui lon Ionescu) — lon lonescu de la Brad, Editura Agro-silvică, Bucureşti 
1967, p. 59 


Academiei Române). El trimitea articole ziarului JOURNAL DE 
CONSTANTINOPOLE, iar redactorul şef (Noguez) le-a reunit în cartea 
EXCURSION AGRICOLE DANS LA PLAINE DE LA DOBRODIJA, 
publicată în anul 1850. Cartea avea o hartă etnografică şi topografică a 
Dobrogei, pe care a dedicat-o sultanului Abdul-Medgid?. Un singur 
exemplar tipărit la Constantinopole a fost dăruit de Ubicini” bibliotecii 
Centrale din Deus care acum e la Academia Română’. 

Harta lui Ion 
Ionescu este cea din 
anexa 1, cu denumirea 
ye din figura de mai jos. Din acel studiu, cu 

dre e QU E T caracter  quasi-oficial, pentru a căruia 

alcătuire nu a lipsit nici concursul 

Topographique e agp autorităţilor locale, teil cá lonescu si 

oppo e uL „ lovanu? au vizitat 388 de sate din cazalele 

; i - (plásile) Tulcea, Saccea (Isaccea), Măcin, 

. Hârşova şi Baba (Babadag) ale sangiacului 

Tulcea, şi Kiustenge, Mangalia, Balcic şi 

; Bazargic ale sangiacului Silistra şi cá au 

găsit în acele sate, peste tot, un număr de 

15.764 de familii, repartizate, după naţionalitate şi importanță numerică, precum urmează: 4800 

turceşti, 3656 româneşti, 2225 tătăreşti, 2214 bulgăreşti, 1092 căzăceşti, 747 lipoveneşti, 300 
greceşti, 212 ţigăneşti, 145 arabe, 126 armenesti, 119 evreeşti şi 59 germane. 

Cifrele lui Ion Ionescu sunt confirmate de statisticile ulterioare ale lui Bielosercovici'? si 
baron d'Hogguer (1878) si de indicatiunile aproape contemporane ale lui Camille Allard 
(1856), Lejan (1861) si Peters (1865). 


Ion Ionescu a tradus cartea in anul 1879. EI începe cartea cu o Precuvântare — Privire 

ie za = . NS A . 12 A A 
general asupra condifiuniloru productiunei avufiiloru în Turcia ^, scriind: Vomu espune rapide 
condifiunile principali ale producfiunei avufiei în agricultură şi vomu indica pe acelea ce au fost 


6 A fost al XXXI-lea sultan al Imperiului Otoman (1839-1861) 


7 Jean-Henri-Abdolonyme Ubicini (20 octombrie 1818 - 28 octombrie 1884) a fost un istoric francez , jurnalist a 
Issoudun , Indre, într-o familie de clasă mijlocie originară din Lombardia . După ce a studiat în orașul natal, precum 
şi la Versailles , în 1839 a devenit profesor de retorică la Joigny . Începând cu 1844, a făcut călătorii ample prin 
Italia , Grecia şi Imperiul Otoman . În timp ce se afla la București , a luat parte la Revoluţia Ţării Româneşti din 
1848 , devenind secretar al guvernului provizoriu si al locotenentei domnești. Când forțele combinate rusești şi 
otomane au suprimat revoluţia, a părăsit Tara Românească pentru Constantinopol , unde a petrecut ceva timp înainte 
de a se întoarce în Franţa. Stabilindu-se la Paris, a publicat mai multe studii despre Imperiul Otoman şi Principatele 
Dunării , printre cele mai importante fiind Lettres sur la Turquie („Scrisori despre Turcia”). A fondat revista Revue 
de l'Orient si a contribuit la alte câteva reviste, precum Le Siécle , La Presse şi Courier de Paris . În scrierile sale, 
Ubicini a adoptat de obicei un punct de vedere pro-român. În 1867 primeşte cetăţenia română . 

8 FI. Mihăilescu — Analele Dobrogei 1922, p.101. În aceste anale autorul după o prefaţă (p.99-100) redă traducerea 
sa; motivând că traducerea lui lon lonescu de la Brad se găsea greu în biblioteci. 

9 Gr. loranu a călatorit cu lon lonescu; inginer roman care l-a ajutat la fixarea căilor de comunicaţie 

10 Guvernatorul general al regiunii militare Dobrogea în timpul războiului ruso — románo - turc dintre anii 1877 — 
1878 

11 Membru al unei misiuni militare medicale franceze În Dobrogea 

12 lon lonescu — Vechiu elevu alu scolei de la Rovile — Escursiune agricolă în Câmpia Dobrogei. Traductiune pepe 
scrierea în limba francesa publicată de autoriu în Constantinopole la 1850. Bucuresci, Typarul Tribunei române, 
1879, p. 6 


constate de persoane cari, ocupándu-se de prosperitatea Imperiului, au atinsu intr'unu modu 
generalu şi industria agricolă. 


Despre călătoria lui Ion Ionescu în Dobrogea s-au scris puţine articole. Iar despre hartă şi 
mai puţine. Sunt două reproduceri; una din anul 1922 a lui Florin Mihăilescu” (anexa 2) şi alta 
din 2000 a lui Covácel Petre] Mihăilescu preciza: Cartea, care a rezultat din această călătorie 
prin Dobrogea, tratează probleme foarte variate, de valoare neegală pentru ziua de azi, toate 
sprijinite însă pe lucruri văzute şi pe date oficiale”. 

Călin Pantea a executat harta din anexa 3. 


Carte Topographique et Ethnographique d'une partie de la Dobrodja este prima hartă 
etnografică care reprezintă răspândirea diferitelor naționalități pe teritoriul dintre Dunăre si 
Marea Neagră în epoca modernă. În concepția lui Ion Ionescu de la Brad, Dobrogea este formată 
din două regiuni distinct: Deliormanul si Dobrogea propriu zisă. Aceasta din urmă cuprindea 
kazalele Bazargic, Balcic, Mangalia, Constanţa, Babadag, Tulcea, Isaccea, Măcin şi Hârşova dar 
harta surprinde doar o parte a Dobrogei fără kazalele Balcic, Bazargic şi cea mai mare parte din 
Mangalia. În toată Dobrogea, Ion Ionescu de la Brad numără 388 de sate: dar dacă ne raportăm 
numai la kazalele reprezentate pe hartă numărul satelor ar fi de 179. Pe hartă sunt însemnate un 
total de 186 de aşezări dintre care 6 oraşe (Tulcea, Isaccea, Măcin, Babadag, Hârșova, 
Constanţa), 176 de sate şi 4 mănăstiri (Cilic, Taita, Cocos, Hamcearca). 

Diversitatea etnică a Dobrogei este subliniată de Ion Ionescu de la Brad, care afirma cá 
„în privirea etnografică, nu cred să fie vreo țară mai interesantă decât Dobrogea în privinţa 
felurimei neamurilor ce o lácuesc." Douăsprezece naționalități populau Dobrogea la 1850, dar 
pe hartă apar reprezentaţi doar români, turci, tătari, bulgari, ruşi şi lipoveni, germani si greci. 
Românii din Dobrogea sunt reprezentaţi pe hartă în 49 de localităţi şi în 3 din cele 4 mănăstiri. 
32 de localităţi și cele 3 mănăstiri erau exclusiv românești, în 11 localități românii trăiau alături 
de turci, in 2 împreună cu bulgarii, un sat era româno-bulgar si unul era locuit de români, bulgari 
Si turci. 

În corespondenţa purtată cu Ion Ghica, Ion Ionescu de la Brad înşiră un număr de 71 de 
localități româneşti. Diferenţa se explică prin faptul că harta nu cuprinde şi kazaua Silistra, unde 
erau 20 de sate locuite de români. În plus satul Cataloiu din kazaua Tulcea nu e reprezentat pe 
hartă; iar satul Cerna din kazaua Măcin (deşi e enumerat printre cele 71 de sate românești) pe 
hartă nu apare locuit de români. Interesant de subliniat că 20 de ani mai târziu, Nifon Bălăşescu 
venit în Dobrogea să organizeze învățământul românesc din regiune număra tot aici 72 de sate 
„curat româneşti”. 

Localitățile românești erau răspândite în mod special în partea de nord a Dobrogei şi de- 
a lungul Dunării. În apropiere de Marea Neagră singurul sat locuit şi de români era Peletila (azi 
Săcele) iar spre interiorul ținutului românii erau prezenţi doar în Râmnic Turc (azi Râmnicu de 
Sus). 

Bulgarii despre care Ion Ionescu de la Brad pomenește cá sunt veniţi în Dobrogea pe la 
1830 locuiau în 25 de localități (exclusiv în 12 şi alături de alte naționalități în 13). Satele 


13 FI. Mihăilescu, op. citatată 
14 Op. cit. p 101 


bulgáresti erau concentrate mai ales in partea de răsărit a Podișul Casimcei, în bazinul râurilor 
Slava, Hamangia şi Casimcea. 

Turcii erau locuitorii răspândiți în cele mai multe localități, 65 în total (în 41 exclusiv si 
în 24 împreună cu alte etnii). Îndeosebi satele turceşti se regăseau în nordul şi sudul Dobrogei şi 
pe litoralul Mării Negre. 

Originari din Crimeea, tătarii ocupau mai ales partea centrală a Dobrogei ceea ce a făcut 
ca provincia să mai fie numită şi „ţara tătărească”. Ei apar locuind în 55 de sate, dintre care 
exclusiv în 51 şi împreună cu alte etnii în 4. 

Sub denumirea de ruși erau cuprinse două grupuri etnografice deosebite: cazacii si 
lipovenii, care locuiau in 15 sate (exclusiv în 11 si alături de alte etnii în 4). Îi întâlnim așezați în 
special în bazinul superior al râului Slava, în jurul lacului Razim precum şi în bazinul superior al 
Taiţei. 

Germanii colonizați la Tichileşti şi Malcoci și grecii din Alibeichioi (azi Izvoarele), 
completează tabloul etnografic al Dobrogei la 1850. 

Despre localitățile din Delta Dunării lipsesc informaţiile etnografice, deoarece prin 
Tratatul de la Adrianopol din 1829 graniţa dintre Imperiul otoman şi cel țarist a fost fixată pe 
braţul Sfântu Gheorghe. 

Deşi românii locuiau în puţin peste un sfert din localitățile Dobrogei reprezentate pe 
hartă, fiind depășiți din acest punct de vedere de turci şi de tătari, numeric românii erau cei mai 
numeroși locuitori ai ținutului dintre Dunăre si Mare. În kazalele care acoperă aproximativ 
teritoriul reprezentat pe hartă (Măcin, Isaccea, Tulcea, Hârşova, Babadag şi Constanţa) locuiau 
un număr de 11.512 familii din care 3.656 adică 31,8% erau români. Tătarii şi turcii reprezentau 
19,3% şi 16,2% după care urmau ruşii (15,9%), bulgarii (10,3%) şi celelalte naţionalităţi care 
însumate nu depășeau 6%. Dacă adăugăm și kazaua Mangalia atunci numărul total de familii era 
de 23.439 dintre care 30,8% români, 19,1% turci, 18,8% tătari, 10,5% ruşi, 11% bulgari si restul 
naționalităților cu 5,7%. Ținând cont că Ion Ionescu de la Brad nu ne oferă date complete privind 
kazaua Silistra, nu putem calcula mai exact numărul şi procentele diferitelor naționalități din 
Dobrogea actuală dar ţinând cont cá în Silistra erau 20 de sate românești, numărul si procentul 
românilor din Dobrogea actuală erau sensibil mai ridicate. 

Ion Ionescu de la Brad scria în anul 18551 că „Într-o călătorie de trei luni şi giumătate, 
în Dobrogea, studiul meu special n-au (intit la altă ceva decăt la interesul Turciei, în armonie cu 
acel al Românilor, în tot ceea ce poate spori producerea avufiei. Cetitorii Journalului de 
Constantinopol cunoscu resultatu general al cercetărilor mele. Românii cei mai mulți însă, 
socotesc că nu mă vor [inea de rău dacă le voiu spune si lor îndeosebi despre cele ce am 
descoperit asupra Românilor din Dobrogea.” 


A fost un mare vizionar Ion Ionescu de la Brad. El a scris despre posibilitatea construirii 
unui canal între Dunăre si Marea Neagră '!*. De asemenea Ion Ionescu avansa idea unirii 


15 România literară, laşi, nr. 2, 8 ian. 1855 
16 Diana Popa şi lon Mazăreanu - lon lonescu de la Brad un mare vizionar; a scris despre canalul Dunăre- Marea 
Neagră. Comunicare susţinută la 30 martie 2018 la Muzeul de istorie din Roman. 


românilor de pretudindeni, cu 23 de ani înainte de marele eveniment din 14 noiembrie 1878, 
A > i d j PANE yi 
când Dobrogea avea să se alăture patriei-mamá — România. 


Anexa 1 — Harta lui Ion Ionescu 

17 Cristian Cealera — Dobrogea şi românii dobrogeni în anul 1850. www.ziuaconstanta.ro 


Anexa 2 — Harta redatá de Florin Miháilescu din anul 1922 


Anexa 3 — Harta lui Călin Pantea (si cu legenda în culori) 


DOBROGEA 
la 1850 


Grupuri etnice 


Cam 


Granite a BABADAG 
Graniță de stat 
Limită de judeţ 
Limită de plasă 


germani 


neidentificati Â e | M area 


Localități 


Neagră 


3.932 (1,52%) 


oras 
Alte 
ionalitàfi 


Tigani | 1.591 (0,61%) 
Armeni | 2.593 (1,00%) 
Găgăuzi — 3.832 (1,48%) 
Evrei — 4.315 (1,67%) 
Greci Bl 8.563 (3,31%) 
Germani [Bl 8.801 (3,40%) 
Turci B 12.307 (4,75%) 
Rusisilipoveni — 26.846 (10,3794) 
isum ROW TA Tátari — 28299 (10,93%) 
SP Bulgari PI 38.841 (15,01%) 
Români | 118.929 (45,95%) 


e 0 40.000 80.000 120.000 nr. locuitori 


Populația unei părți a Dobrogei, după naționalitate la 1850 
(kazalele Tulcea, Isaccea, Măcin, Babadag, Hârşova, Constanța) 


pe A $ Surse: Ion Ionescu de la Brad, Carte Topographique et Ethnographique 

à SC ARA: d'un partie de la Dobrodja 1850, în Excursion agricole dans la plaine de la 
TE 2^ 20 A 30 Dobroudja, Journal de Constantinople, 1850. 
— E = Vintilă Mihăilescu, Harta etnografică a unei părți a Dobrogei la 1850 

^A i > - lucrată după harta lui Ion Ionescu în Analele Dobrogei anul III, nr. 1/1922. 

